SUID-AFRIKAANSE RADIOLIGA 
SARLNUUS SONDAG 20 JUNIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za 
en op pakketbulletinborde beskikbaar sowel as per Echolink vanaf ZS6FCS. 
Echolinkgebruikers word uitgenooi om die bulletin op hul plaaslike herhalers te 
herlei. 


Kommentaar of voorstelle oor die Echolinkdiens sal waardeer word en kan per 
€-pos gestuur word aan zs6fcs@telkomsa.net. 


STIL SLEUTEL 


Raphael Schauder, ZS2SP, is op Maandag 14 Junie na 'n kort siekbed in die 
ouderdom van 90 jaar oorlede. Hy was tot kort voor sy oorlye nog aktief met 
die stokperdjie. Raphey was vir baie jare `n lid van die Liga, die Port Elizabeth- 
tak en daarna van die PE Amateurradiovereniging. Ons innige vertroosting aan 
sy seun Colin (in die VSA) en familie, Anne, David en Daniel, ander familie en 
vriende. 


(POUSE) 

In die nuus vandag; 

AMSATCON?2004 IN DURBAN 

VOLGENDE INTEGNET FOKUS OP DIE ECHOSATELLIET 
SARL LOODS SY RADIOTEGNOLOGIE-IN-AKSIE-PROGRAM 
HAMNET SE VOORKEURFREKWENSIES 

PEARS SE BHF DIGITALE EN MIKROGOLFKOMPETISIE 


Bly ingeskakel vir meer besonderhede hieroor en ander nuusitems. Ongelukkig 
moet party items weens die lengte van hierdie bulletin tot volgende week 
oorstaan. 

Besoek ook die SARL se webblad of skakel die SARL-kantoor wat vanaf 09:00 tot 


13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 


SA AMSAT GAAN AMSATCON2004 IN DURBAN HOU 


SA AMSAT rig 'n uitnodiging vir lesings by die AMSATCON?2004 wat op Sater- 
dag 24 Julie by die Universiteit van KwaZulu-Natal gehou gaan word. Voorstelle 
vir lesings in die vorm van ʼn kort opsomming moet die organiseerders van die 
konferensie teen 23 Junie bereik. Voorleggings moet per e-pos gestuur word aan 
saamsat@intekom.co.za. 


Registrasie vir die eendagkonferensie is R50 vir lede van SA AMSAT of die 
SARL. Die fooi vir studente is R35 en vir nie-lede R100. `n Volledige program 
en registrasievorms sal teen 25 Junie beskikbaar wees. 


VOLGENDE INTEGNET FOKUS OP DIE ECHOSATELLIET 


Die volgende Integnet sal op Sondag 27 Junie om 20:00 aangebied word. Die 
onderwerp sal gaan oor die Echosatelliet wat `n paar dae na die net gelanseer 
sal word. Die gasspreker sal Rick Hambly (W2GPS), die projekbestuurder vir 
Echo, wees. 


Hierdie sal `n bespreking met `n verskil wees aangesien luisteraars `n “powerpoin” 
aanbieding voor die uitsending sal kan aflaai. 


Luister na Amateur Radio Mirror later vandag vir meer besonderhede of na 
volgende week se SARL-bulletin. 


Klubs wat hul herhalers aan die net wil koppel moet `n e-pos stuur aan 
armi@sarl.org.za met vermelding van die tefoonnommer wat gekoppel moet 
word asook die herhalerfrekwensie en dekkingsgebied. Die uitsending kan ook 
per Echolink gehoor word. Ongelukkig kan selfone en voorafbetaalde telefone 
nie gekoppel word nie. 


SARL LOODS SY RADIOTEGNOLOGIE-IN-AKSIE PROGRAM OP 21 AU- 
GUSTUS 


Die Suid-Afrikaanse Radioliga sal sy program Radiotegnologie-In-Aksie met `n 
groot Amateurfees by die Nasionale AmateurRadioSentrum in Gauteng op 21 
Augustus loods. 


Toe hy die aankondiging gemaak het, het die SARL se President Graham 
Hartlett, ZS6GJH, gesê dat die doel van die program as volg is: 


. Om amateurradio as `n breëspektrumaktiwiteit te vertoon om nuwe belang- 
stelling by radioamateurs te verwek en by kortgolfluisteraars en elektroniese 
stokperdjiebeoefenaars te fokus op die feit dat amateurradio soveel meer kan 
bied. 


. Om `n bewustheid te kweek van die waarde van amateurradio as `n opvoed- 
kundige tydverdryf vir die jongmense en as `n ideale aktiwiteit vir afgetredenes. 


Om 'n bewustheid te kweek van die waarde van amateurradio as opvoed- 
kundige gereedskap en as `n instrument om 'n kultuur van tegnologie onder die 
jongmense te ontwikkel. 


. Om `n bewustheid van amateurradio in die klaskamer te skep as 'n motiveerder 
vir jongmense om 'n loopbaan in elektronika en kommunikasie te skep. 


. Om die lidmaatskap van die SARL te laat toeneem. 


Hy het gesê dat na afloop van die amateurfees die Radiotegnologie-in-Aksie- 
program gereelde lesings oor ontwikkeling in amateurradio en verwante teg- 
nologië sal aanbied. 


Met meer oor die amateurfees van 21 Augustus, het hy gesê dat die lesingspro- 
gram in drie strome aangebied sal word wat onderskeidelik op tegnologie, am- 
ateurradio in aksie en amateurradio in opvoeding sal fokus. Die tegnologie- 
stroom sal fokus op digitale, satelliet- en swakseinkommunikasie. Die doel van 
die Amateurradio-in-Aksiestroom is om DX-werking, kompetisiewerking en al- 
gemene bedryfspraktyk te belig. Die derde stroom sal 'n werkswinkel wees oor 
hoe om amateurradio in Suid-Afrika na die jeug te neem. 


Bo en behalwe die lesingsprogram sal daar uitstallings, demonstrasies, op die 
lug aktiwiteite en 'n vlooimark wees. 


Die SARL rig `n uitnodiging vir lesings wat in die drie strome aangebied kan 
word. Stuur `n kort opsomming aan RTA @sarl.org.za voor 27 Junie. Daarna 
sal die volledige lesingsprogram aangekondig word. 


“Luister weekliks na SARLnuus en Amateur Radio Mirror International vir op- 
daterings en onderhoude oor hierdie opwindende program”, het Graham gesê. 
Besoek ook dikwels die webtuiste van die SARL nl. www.sarl.org.za. 


(Nota aan bulletinlesers: `n kort insetsel in spraak is op die SARL se webblad 
beskikbaar vir insluiting in die bulletin.) 


SARL SE GESKIEDENIS NAGEVORS 


Tjerk Lammers ZS6P, die SARL se Toekenningsbestuurder is besig om die vroeë 
geskiedenis van die Liga na te vors en benodig inligting rakende die stigting, 
sluiting gedurende die tweede wêreldoorlog en die vroeë jare daarna. Indien u 
enige literatuur het of u hom van leidrade kan voorsien sal 'Tjerk graag van u 
wil hoor. U kan hom kontak te zs6p@iafrica.com of te (012) 809-0006 tuis of 
(012) 379-4251 by die werk 


HAMNET SE VOORKEURFREKWENSIES 


Francois Botha, ZS6BUU, het gesê dat dit weereens onder sy aandag gebring 
is dat die frekwensies wat op `n gereelde basis deur HAMNET gebruik word 
nie dikwels genoeg bekend gemaak word nie. Voordat dit tot onaangenaamheid 
lei, word die voorkeurfrekwensies wat gereeld deur HAMNET gebruik word hier 
onder weergegee: 


Somer: Elke middag om 18:00 in die 40 meterband op 7,070 MHz behalwe op 
'n Sondag wanneer die Weerwagnetwerk onmiddelik na die HAMNE'T-bulletin 
om 17:00 volg. 


Winter: Elke middag om 18:00 op 3,695 of 3,690 of 3,685 MHZ afhangende van 
die deurbraak wat ons van die AM musiekfrekwensie op 3,700 MHz ondervind. 
Dieselfde geld vir Sondae. Die Weerwag volg onmiddelik na die HAMNET- 
bulletin om 16:30. 


Ons is gevra om gereeld melding te maak van hierdie frekwensies as gevolg van 
die feit dat ons maar almal geneig is om te vergeet dat HAMNET gereeld op 
die bogenoemde frekwensies byeenkom. 


Laat ek dit weer pertinent stel, HAMNET het nie die reg om enigiemand van 
sy gekose frekwensies af te jaag nie aangesien ons nie `n noodsituasie hanteer 
nie. Ons vra net dat gesprekke kort gehou word en dat `n redelike pouse gelaat 
word voordat die volgende persoon aan die word kom. 


OSL-KAARTPAKKER. 


Ons is jammer om aan te kondig dat na vele jare van toewyding, o.k. Rae, 
ZSGRAE, as OSL-kaartpakker bedank het. Ons wil graag van die geleentheid 
gebruik maak om vir Rae te bedank vir the werk wat hy oor die jare vir ons 
gedoen het. 


Die NARS het dus `n vakature vir iemand wat gewillig is om eenmaal `n maand 
in te kom en kaarte af te haal vir verpakking. Indien u beskikbaar is om die pos 
te vul, skakel asseblief vir Vee by die kantoor by 675-2393 om u bereidwilligheid 
aan te meld. 


PEARS SE BHF DIGITALE EN MIKROGOLFKOMPETISIE 


Die jaarlikse BHF digitale en mikrogolfkompetisie sal oor die naweek van 2-4 
Julie plaasvind. Kompetisiereëls kan van die SARL se webblad en in die jongste 
elektroniese uitgawe van Radio ZS verkry word. 


Daar is hierdie jaar `n aantal wysigings aan die reëls: die kompetisie sal in die 
vorm van onafhanklike sessies wees, vanaf 18:00 Vrydag tot 18:00 Saterdag en 
vanaf 18:00 Saterdag tot 18:00 Sondag. Operateurs mag dieselfde stasies in elke 
afdeling van die kompetisie kontak. Daar is ook `n swerwerskategorie, en 'n 
aard-maan-aard-kategorie vir die waaghalsiges. 


Gedurende die afgelope jaar was daar baie belangstelling in BHF digitale bedryf 
en goeie deelnamevlakke word verwag. 


Verlede jaar was daar slegs een deelnemer in die mikrogolfafdeling, hopelik sal 
daar hierdie jaar meer wees. 


Vir meer inligting aangaande die kompetisie besoek die PEARS-webblad by 
wyww.gsl.net/zs2pe of e-pos Barry Murrell, ZR2DX, met adres zr2dx@mweb.co.za. 


TNT/MRK 40ste VERJAARSDAG 23 JUNIE 


Op 23 Junie is dit die 40ste verjaarsdag van Tak Noord-Transvaal, nou Magalies 
Radioamateurklub. Daar is besluit dat die werklike viering sal saamval met die 
klub se AJV in September weens die huidige koue weer. Met `n terugblik oor 


die afgelope 40 jaar kan ons met groot dankbaarheid en trots aan ons lede dink 
wat die die tak en klub so getrou gedien en ondersteun het. Mag die toekoms 
net so baie voorspoed inhou en amateurradio groot hoogtes bereik. 


MEGAVLOOIMARK IN PRETORIA 


Die volgende Megavlooimark in Pretoria vind op 26 Junie by die Pretoria Am- 
ateurradioklub, op die hoek van Universiteit- en Lynnwoodweg, plaas. Die 
aanvangstyd is 09:30 en verkopers word versoek om nie vroeer as (08:30 op te 
daag nie. Daar sal soos gebruiklik heelwat te ete en te drinke aangebied word. 
Persone wat meer inligting verlang of wat `n tafel wil bespreek kan Almero, 
ZR6RY by 012 567 8722, of 082 908 3359 skakel. 


VOORTPLANTINGSTOESTANDE 


Kobus, ZSGKOB, rapporteer dat voortplantingstoestande weereens gedurende 
die afgelope week maar swak was. Die sonvlekgetal het op die 11de Junie be- 
gin styg en aanhou styg tot en met hierdie verslag. Dit was Donderdag 62,3 
teenoor die baie lae 31,6 van verlede week Daar was ook geen noemenswaardige 
koronaopeninge op die sonoppervlak nie. Vanaf die 17de Junie mag toestande 
aktief word as gevolg van die verwagte invloei van koronamassa na die aarde. 
Toestande in die noord-suid rigting mag beter wees as na die Ooste. (Goeie 
openinge mag op onverwagte tye voorkom. 


DAGBOEK VAN GEBEURE EN HERINNERINGS 


238 Junie: Stuur voorstelle vir lesings by AMSATCON2004; 26 Junie: 
Megavlooimark in Pretoria; 27 Junie: Die President se net; 27 Junie: Integnet; 
27 Junie: Stuur voorstelle vir lesings by Radiotegnologie-in-aksie; 30 Junie: 
Bespreek vir stoomtreinrit na die Koster Mampoerfees op 5 September; 
2-3 Julie: PEARS se Digitale en Mikrogolfkompetisie; 24 Julie: AMSAT- 
CGON?2004, Durban; 21 Augustus: Radiotegnologie-in-Aksie en vlooimark 
by die NARS; 2 Oktober: Vlooimark by die Oos-Rand Radioklub; Betaal 
SARL-lidmaatskapgeld; Maak `n bydrae tot die fonds van die Suid-Afrikaanse 
Amateur Ontwikkelingstrust vir die SARL se TARU-lidmaatskap; Stuur artikels 
vir Radio ZS aan radiozs@sarl.org.za; Gesiggestremde amateurs kontak Dave, 
ZSILDH, by (021-761-8386 of e-pos Dave, per adres die Kaapstad Amateurra- 
diosentrum, na, zslct@asl.net indien u Radio ZS op band wil ontvang. Stuur 
SARL-geskiedenis per e-pos na zsép@iafrica.com. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZS6NE,, en gelees deur ........ vanuit ........ AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


